**Fejér Megyei Önkormányzat Közgyűlésének**

**225/2017. (IX.27.) önkormányzati határozata**

**a Fejér Megyei Önkormányzati Hivatal átszervezésével kapcsolatosan az Ügyrend felülvizsgálatáról és jóváhagyásáról**

A Fejér Megyei Közgyűlés megtárgyalta a „Javaslat a Fejér Megyei Önkormányzati Hivatal átszervezésével kapcsolatosan az Ügyrend felülvizsgálatára, egyidejűleg a Fejér Megyei Önkormányzat és Szervei Szervezeti és Működési Szabályzatáról szóló 10/2014. (XII.19.) önkormányzati rendelet módosítására c. előterjesztést és a következő határozatot hozta:

1. A Közgyűlés a Fejér Megyei Önkormányzati Hivatal belső szervezeti tagozódására, létszámára, munkarendjére, valamint ügyfélfogadási rendjére vonatkozó javaslattal egyetért, azt a jelen határozat mellékletét képező – a Fejér Megyei Önkormányzati Hivatal Ügyrendjéről szóló közgyűlési – elnöki, megyei jegyzői utasításban foglaltak szerint – elfogadja, egyidejűleg az Ügyrendet, mint a Fejér Megyei Önkormányzati Hivatal szervezeti és működési szabályzatát jóváhagyja.
2. A közgyűlés felkéri a megyei jegyzőt az átszervezéssel kapcsolatos szükséges munkáltatói intézkedések megtételére.

**Felelős:** Dr. Kovács Zoltán

 megyei jegyző

**Határidő**: 2017. december 15.

Székesfehérvár, 2017. szeptember 27.

 **Dr. Molnár Krisztián s.k. Dr. Kovács Zoltán s.k.**

 a közgyűlés elnöke megyei jegyző

Kivonat hiteléül: